b'\n_START_ARTICLE_\nKanal A\n_START_SECTION_\nProgram\n_START_PARAGRAPH_\nKanal A pripravlja med delovniki prva ve\xc4\x8derna poro\xc4\x8dila slovenskih televizij - oddajo Svet. Vsak delovnik ob 19.45 je na voljo tudi kraj\xc5\xa1i pregled novic dneva. Z jesenjo 2011 se je informativni program \xc5\xa1e okrepil. Uredni\xc5\xa1tvo Sveta je pripravilo novo informativno oddajo \xe2\x80\x93 Svet: Pove\xc4\x8dava. \xc5\xa0portni program od leta 2007 ponuja motociklisti\xc4\x8dne dirke Moto3, Moto2 in MotoGP. V letih 2010\xe2\x88\x922012 so predvajali UEFA Ligo prvakov in Ligo Europa. Od jeseni 2015 so spet na voljo prenosi UEFA Lige prvakov, Lige Europa in po novem tudi tekme Prve Slovenske nogometne lige. Na sporedu je tudi avtomobilisti\xc4\x8dna oddaja Volan. Zabavni program je jeseni 2013 bil obogaten s \xc5\xa1ovom TOP 4 s Tja\xc5\xa1o Kokalj, kateri se je v drugi sezoni preselil na POP TV. Program predvaja tudi \xc5\xa1tevilne tuje uspe\xc5\xa1nice - filme, serije.'